शीर्षक: 41 की उम्र में भी जीत की आग हैः पेस\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
लिएंडर पेस और राडेक स्टेपनिक की जोड़ी ने पिछले साल यूएस ओपन का ख़िताब जीता था.

न्यूयॉर्क स्थित सलीम रिज़वी ने लिएंडर पेस से ख़ास बात चीत की. उनसे बातचीत के कुछ अहम अंश.

दूसरा राउंड आपने जीता है. यूएस ओपन के आप डिफ़ेंडिंग चैंपियन हैं. कैसा रहा मैच?

न्यूयॉर्क में खेलने में बहुत मज़ा आता है. यहाँ की परिस्थितियाँ विशेष होती हैं, यहाँ के दर्शकों को भी खेल की बहुत समझ है.

बाहरी कोर्ट पर खेलते हुए यहाँ हवा भी काफ़ी तेज़ होती है इसलिए इन विशेष परिस्थितियों को पहचानने और अपने खेल को बदलने में भी काफ़ी मेहनत करनी होती है.

आप तीन बार यूएस ओपन जीत चुके हैं. चार बार उपविजेता रह चुके हैं. इस बार कैसी तैयारी है आपकी?

मैं चार साल यहां रहा हूँ. यहाँ मुझे ऐसे लगता है जैसे घर में ही खेल रहा हूँ.

मुझे यहाँ खेलते हुए बीस साल से ज़्यादा हो गए हैं. आप ये कह सकते हैं कि ये मेरा फ़ेवरिट हंटिंग ग्राउंड है.

आप ख़ुद को इस खेल के लिए फ़िट कैसे रखते हैं?

प्रशिक्षण के लिए हमारे पास एक बड़ी टीम है. मेरे कोच रिक लीच बीस साल से मेरे साथ हैं. फ़िटनेस कोच डेव हर्मन 23 साल से मेरे साथ हैं.

मेरे योग मास्टर संजय सिंह 24 साल से मेरे साथ हैं.

मैं इतने साल इसीलिए खेल पाया क्योंकि मेरी फ़िटनेस पर बहुत ध्यान दिया गया है. यही वजह है कि 41 साल की उम्र में भी मेरे अंदर जीत की आग है.

ये साल आपके लिए कैसा रहा?

ये साल मेरे लिए बहुत मुश्किल रहा है. खेल के मैदान में भी और मैदान से बाहर भी. मैं तीन महीने खेल नहीं पाया. मैं घर पर अपनी बेटी आयाना का ध्यान रख रहा था. विंबलडन हमारे लिए अच्छा रहा.

लेकिन यहाँ यूएस ओपन में टाइटल हमारे पास है इसलिए डिफ़ेंड करने के लिए बहुत कुछ है. हफ़्ते में छह दिन अभ्यास कर रहा हूँ. रात को नौ बजे घर लौटता हूँ.

एशियन गेम्स के लिए क्या तैयारी है?

एशियन गेम्स से पहले मैं डेविस कप खेल रहा हूँ. डेविस कप के बाद टीम से बात करके और यूएस ओपन में अपनी रैंकिंग देखने के बाद मैं एशियन गेम्स में खेलने के बारे में फ़ैसला लूंगा.

अभिनय के क्षेत्र में कुछ बात आगे बढ़ी?

पहली फ़िल्म के बाद मैंने बहुत कुछ सीखा है. ये साल काफ़ी मुश्किल रहा है, इसलिए मैं फ़िल्म और मनोरंजन पर ज़्यादा ध्यान नहीं दे पाया.

टेनिस, परिवार और बेटी आयाना पर अधिक ध्यान दे रहा हूँ. फ़िल्म के बारे में अभी नहीं सोच रहा हूँ. अगले साल या उसके बाद कुछ अच्छे ऑफ़र आए तो...